**Előterjesztés**

**Szombathely Megyei Jogú Város Közgyűlése**

**Jogi és Társadalmi Kapcsolatok Bizottsága 2019. február 26-i ülésére**

**Javaslat a Szombathelyi Települési Értéktár Bizottság beszámolójának elfogadására**

A Szombathelyi Települési Értéktár Bizottság (a továbbiakban: SZTÉ Biz.) Működési Szabályzata III. fejezet 2/g. pontja értelmében félévente beszámol a Bizottság tevékenységéről Szombathely Megyei Jogú Város Közgyűlésének.

Szombathely Megyei Jogú Város Közgyűlésének Szervezeti és Működési Szabályzatáról szóló 34/2014. (XI.3.) rendelet 52.§ (3) bekezdése 67. pontja a Jogi és Társadalmi Kapcsolatok Bizottsága (a továbbiakban: JTKB) hatáskörébe utalta az SZTÉ Biz. beszámolójának megtárgyalását.

Az SZTÉ Biz. elnöke által benyújtott, az előterjesztés mellékletét képező beszámoló tartalmazza a legutóbb bekerült hat helyi érték felsorolását az alábbiak szerint:

* Ezredévi Park (*Természeti környezet* szakterület),
* Pető Ernő életműve (*Egészség és életmód* szakterület),
* Kékfestő műhely (*Ipari és műszaki megoldások* szakterület),
* Tanüzem és Tankenyérbolt (*Agrár- és élelmiszergazdaság* szakterület),
* Oladi kilátó (*Épített környezet, Ipari és műszaki megoldások, Turizmus és vendéglátás* szakterület),
* Haladás Vasutas Sportegyesület (*Sport* szakterület).

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2019. február „ ”**

 **/: Koczka Tibor :/**

**HATÁROZATI JAVASLAT**

**…../2019. (II.26.) JTKB számú határozat**

Szombathely Megyei Jogú Város Közgyűlésének Jogi és Társadalmi Kapcsolatok Bizottsága a Szombathelyi Települési Értéktár Bizottság 2018. II. félévi tevékenységéről szóló beszámolót megtárgyalta, és azt az előterjesztés melléklete szerinti tartalommal elfogadja.

**Felelős:** Dr. Takátsné Dr. Tenki Mária, a Bizottság elnöke

(Dr. Bencsics Enikő, az Egészségügyi és Közszolgálati Osztály vezetője,

Mester Ágnes, az Egészségügyi, Kulturális és Koordinációs Iroda vezetője)

**Határidő:** azonnal